《挽叶翰林》
宋代·刘敞

翰林气英发，博学起徒步。初射东堂策，巳称济时具。

出入三千岁，差池千一遇。青云得自致，白眼与俗迕。

劲节凌秋旻，玄文匿深雾。尺璧可令毁，坚石难使铸。

董生胶西相，贾子长沙傅。终疑希世才，良用制作误。

衔悲去修门，觖望动行路。落落长松姿，岁晏悴霜露。

平生慕高名，邂逅隔清晤。心许千金剑，无由挂君墓。

作者简介：刘敞（1019—1068）北宋史学家、经学家、散文家。字原父，一作原甫，临江新喻荻斜（今属江西樟树）。庆历六年与弟刘攽同科进士，以大理评事通判蔡州，后官至集贤院学士。与梅尧臣、欧阳修交往较多。为人耿直，立朝敢言，为政有绩，出使有功。刘敞学识渊博，欧阳修说他“自六经百氏古今传记，下至天文、地理、卜医、数术、浮图、老庄之说，无所不通；其为文章尤敏赡”，与弟刘攽合称为北宋二刘，著有《公是集》。